“હા! કડક ખરા, શું કરીએ સર અમારું કામ જ એવું છે કે કડપ રાખવી પડે!… મેં તો સાંભળ્યું છે કે કોઈ ગુનામાં પણ સંડોવાયેલા છે…કદાચ તેમની ઘરમાલિકના ખૂનનો ગુ્નામાં તેઓ આરોપી તરીકે હતાં, પણ નિર્દોષ છૂટી ગયેલા! તેમના તીખા સ્વભાવને કારણે પંજાબના ભટી‍ડાના એક પી.એસ.આઇ. સાથે તેઓ જાહેરમાં બાખડી પડેલા! ખોટું થતું હોય તો તેમનાથી સહન થતું નથી અને તે છેવટે તેમની સામેના ગુનામાં નોંધાઈ જાય છે. એટલે તો તેમણે પોતાનું વતન છોડી આ સ્થળ પસંદ કર્યું. પણ સર, તમે આ વાત તેમને ના કહેશો_ નહીં તો મારી નોકરી જતી રહેશે! “મહેન્દ્રપાલ સિંગે કહ્યું.